Legal Document

Category: 606

Text:
16. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 91104/75 της 29 Νοεμ./17 Δεκ.  1975 (ΦΕΚ Β΄ 1467) Περί γενικών όρων διεξαγωγής δημοσίων μειοδοτικών διαγωνισμών μισθώσεως αγόνων ταχυδρομικών γραμμών. Έχοντες υπ’ όψει: Την διάταξιν του άρθρ. 177 παρ. 2 του δια του υπ’ αριθ. 187/1973 Ν.Δ/τος κυρωθέντος Κώδικος Δημοσίου Ναυτικού Δικαίου (ΦΕΚ 261/Α/1973) καθορίζομεν ως ακολούθως τους γενικούς όρους διενεργείας των Δημοσίων μειοδοτικών διαγωνισμών δια την εκάστοτε μίσθωσιν των αγόνων Ταχυδρομικών γραμμών. Ι.Διακύρηξις Διαγωνισμού – Δημοσιότης 1.Η περί του διαγωνισμού διακήρυξις ανακοινούται δια τοιχοκολλήσεως εις τον πίνακα ανακοινώσεων του Υπουργείου Εμπορικής Ναυτιλίας και αποστέλλεται εις Υπουργείον Μεταφορών – Επικοινωνιών (Δ/νσιν Ταχυδρομείων), ΕΛ-ΤΑ (Δ/νσιν Εκμεταλλεύσεως), εις Πανελλήνιον Ένωσιν φορτηγόν πλοίων ξυλίνων και σιδηρών μέχρι 500 κοχ. εις τας κατά τόπους Λιμενικάς Αρχάς ως και εις τα οικεία Ταχυδρομικά Γραφεία. ΙΙ.Δικαίωμα Συμμετοχής 2.Εις τους εκάστοτε προκηρυσσομένους ως άνω διαγωνισμούς γίνονται δεκτοί ιδιοκτήται και ελληνικών φορτηγών εν ελλείψει δε τούτων και αλιευτικών πλοίων ή πλοιαρίων, εφ’ όσον δεν προσφέρονται επιβατηγά σκάφη. Ούτοι δέον να παρίστανται αυτοπροσώπως ή δι’ αντιπροσώπων δεόντως εξουσιοδοτημένων. III.Υποβλητέα Δικαιολογητικά 3.Οι επιθυμούντες να μετάσχουν προκηρυσσομένου διαγωνισμού υποχρεούνται να υποβάλουν εις την Οικείαν Λιμενικήν Αρχήν ένθα να διεξαχθή ο διαγωνισμός μέχρι της μεσημβρίας (ώρα 12.00) της προτεραίας ημερομηνίας διενεργείας του διαγωνισμού τα ακόλουθα δικαιολογητικά. α)Αίτησιν περί συμμετοχής περιλαμβάνουσα πλήρη στοιχεία του προσφερομένου προς μίσθωσιν γραμμής ή γραμμών σκάφους (όνομα, λιμήν και αριθμός νηολογίου, κοχ) μετά ρητής δηλώσεως του συμμετεχόντος περί πλήρους και ανεπιφυλάκτου αποδοχής των όρων της διακηρύξεως του διαγωνισμού και της παρούσης. β)Πιστοποιητικόν της αρμοδίας αρχής ότι ο μετέχων του διαγωνισμού είναι ιδιοκτήτης του προσφερομένου σκάφους νομιμοποιούμενος δια την προσφοράν του εις τον διαγωνισμόν. γ)Αντίγραφον πρωτοκόλλου Επιθεωρήσεως της εν Πειραιεί Επιθεωρήσεως Εμπορικών πλοίων. δ)Βεβαίωσιν της Επιθεωρήσεως Εμπορικών Πλοίων ή Λιμενικής Αρχής εις ην να εμφαίνηται η μέση ταχύτης, ως αύτη προκύπτει εκ του ημερολογίου του σκάφους ή άλλων στοιχείων. ε)Εγγύησιν εις μετρητά ή εγγυητικήν επιστολήν Τραπέζης ίσην προς την καθοριζομένην δια της διακηρύξεως του διαγωνισμού ή δήλωσιν αξιοχρέου εγγυητού, παραιτουμένου του ευεργετήματος της διαιρέσεως και διζήσεως δια της οποίας δέον να καλύπτωνται αι απορρέουσαι εκ της συμμετοχής εις τον διαγωνισμόν υποχρεώσεις του μετέχοντος. Εις περίπτωσιν δηλώσεως αξιοχρέου εγγυητού η φερεγγυότης τούτου εκτιμάται υπό της Επιτροπής διενεργείας του διαγωνισμού. ς)Πιστοποιητικόν Ποινικού Μητρώου εξ ου να προκύπτη ότι ο μετέχων δεν έχει καταδικασθή επί οιοδήποτε κακουργήματι ή εις βαθμόν πλημμελήματος επί κλοπή, απάτη ή υπεξαιρέσει. Εις περίπτωσιν αδυναμίας εγκαίρου προσκομίσεως ανωτέρω πιστοποιητικού ο μετέχων δύναται να υποβάλη δήλωσιν κατά τας διατάξεις του Ν.Δ. 105/1969 καλύπτουσαν την ανωτέρω απαίτησιν, εφ’ όσον δε ανακηρυχθή τελευταίος μειοδότης υποχρεούται όπως υποβάλη το πιστοποιητικόν Ποινικού Μητρώου προ της καταρτίσεως μισθωτηρίου συμβάσεως. ζ)Δήλωσιν κατά τας διατάξεις του Ν.Δ. 105/1969 ότι ο μετέχων δεν έχει κηρυχθή έκπτωτος μέχρι του χρόνου τούτου εκ τινος θαλασσίας ταχυδρομικής γραμμής. η)Τίτλον σπουδών ή ελλείψει τούτου, υπεύθυνον δήλωσιν κατά τας διατάξεις του Ν.Δ. 105/1969 ότι ο μετέχων, γνωρίζει ανάγνωσιν και γραφήν. Το στοιχείον τούτο, εν περιπτώσει υπευθύνου δηλώσεως, δύναται να ελέγχεται υπό της Επιτροπής διενεργείας του διαγωνισμού κατά τον χρόνον διεξαγωγής του. θ)Υπεύθυνον δήλωσιν κατά τας διατάξεις του Ν.Δ. 105/1969 ότι ο μετέχων δεν τυγχάνει πρώην Ταχυδρομικός υπάλληλος υφ’ οιανδήποτε μορφήν έχων απολυθή της υπηρεσίας του ένεκεν αμελείας ή καταχρήσεως. ι)Να άγη ηλικίαν 18 μέχρι και 65 ετών, συμπεπληρωμένων, αποδεικνυομένην δια ληξιαρχικής πράξεως ή δια της αστυνομικής του ταυτότητος. Αι κατά τας παρ. ς, ζ, η και θ του παρόντος όρου προβλεπόμεναι υπεύθυνοι δηλώσεις κατά τας διατάξεις του Ν.Δ. 105/1969 δύνανται να ενσωματούνται εις μίαν υπεύθυνον δήλωσιν. IV.Συγκρότησις επιτροπής διαγωνισμού 4.Ο μειοδοτικός διαγωνισμός διενεργείται δημοσία εις το οικείον Λιμενικόν Κατάστημα, ενώπιον επιτροπής συγκροτουμένης δι’ αποφάσεως του προϊσταμένου της Λιμενικής Αρχής, της καθο-ριζομένης δια της αποφάσεως του ΥΕΝ περί προκηρύξεως του διαγωνισμού και αποτελείται εκ του προϊσταμένου της αυτής Λιμενικής Αρχής ως Προέδρου και του Προϊσταμένου της Ταχυδρομικής Υπηρεσίας ως και εκπροσώπου της Τοπικής Δημοτικής ή Κοινοτικής Αρχής ή ενός Δημοσίου Υπαλλήλου, ως μελών. Ο Προϊστάμενος της Λιμε(Μετά την σελ. 378,02(α) Σελ. 378,03 Τεύχος 600-Σελ. 69 Άγονες Γραμμές 19.Δ.δ.16 νικής Αρχής δι’ ανακοινώσεως εκδιδομένης 4 ημέρας τουλάχιστον προ της διεξαγωγής του διαγωνισμού και ανοκοινουμένης δια τοιχοκολλήσεως έξωθι του Λιμενικού Καταστήματος ή τον συνήθη χώρον ανακοινώσεων τούτου ανακοινοί τον διεξαχθησόμενον διαγωνισμόν και παραθέτει τα πλήρη στοιχεία τούτου (υπό μίσθωσιν γραμμή, απαιτούμενον σκάφος, αριθμός δρομολογίων, περίοδος μισθώσεως, ημερομηνία και ώρα διεξαγωγής διαγωνισμού). V.Διεξαγωγή διαγωνισμού 5.α)Η ώρα διεξαγωγής του διαγωνισμού καθορίζεται υπό της εν τω προηγουμένω όρω Επιτροπής. Επιτρέπεται καθυστέρησις ενάρξεως του διαγωνισμού εφ’ όσον ουδεμία προσφορά ανακοινούται, ουχί πάντως πέραν της μιας ώρας από της καθορισθείσης ώρας ενάρξεως-Παρερχομένης απράκτου της ως άνω παρατάσεως η συνεδρίασις της Επιτροπής κηρύσσεται τερματισθείσα. β)Αι προσφοραί δέον να γίνωνται προφορικώς κεχωρισμένως δι’ εκάστην γραμμήν και το προσφερόμενον μίσθωμα να αναφέρεται εις το λεπτομερώς υπό της διακηρύξεως καθοριζόμενον δρομολόγιον ή τας καθοριζομένας εν αυτή προσεγγίσεις. Επιτρέπεται η προσφορά πλειόνων του ενός σκαφών δι’ εκάστην γραμμήν παρ’ εκάστου μειοδότου εφ’ όσον ταύτα τυγχάνουν της αυτής κατηγορίας. γ)Επιτρέπεται ένστασις κατά της συμμετοχής μειοδότου παρ’ ετέρου τοιούτου ή ένστασις μειοδότου αποκλεισθέντος υπό της Επιτροπής λόγω μη πληρώσεως των προϋποθέσεων συμμετοχής του, διαρκούντος του διαγωνισμού. Εν τοιαύτη περιπτώσει ο διαγωνισμός διακόπτεται προσωρινώς επί χρονικόν διάστημα αναγκαίον δια την διάσκεψιν και απόφασιν της Επιτροπής επί της υποβληθείσης ενστάσεως. Αι επί των υποβαλλομένων ενστάσεων αποφάσεις της Επιτροπής είναι τελεσίδικοι. δ)Περί της διενεργείας του διαγωνισμού καταρτίζεται σχετικόν πρακτικόν της Επιτροπής εις το οποίον αναγράφονται αι κατά γραμμήν προσφοραί των μειοδοτών. Εις το αυτό πρακτικόν αναγράφονται αι επί των τυχόν υποβληθεισών ενστάσεων αποφάσεις της Επιτροπής. Η Επιτροπή δύναται, εν τω πρακτικώ να ποιήση μνείαν περί του συμφέροντος ή μη των επιτευχθέντων αποτελεσμάτων δια το Δημόσιον, η τοιαύτη όμως κρίσις της δεν δεσμεύει το ΥΕΝ κατά την περαιτέρω διαδικασίαν κατακυρώσεως ή μη του αποτελέσματος. Σελ. 378,04 Τεύχος 600-Σελ. 70 VI.Αντιπροσφοραί 6.Κατά την διεξαγωγήν των μειοδοτικών διαγωνισμών αντιπροσφοραί δεν γίνονται δεκταί. VII.Επανάληψις μειοδοτικού διαγωνισμού   λόγω μη προσελεύσεως ενδιαφερομένων 7.Δι’ όσας γραμμάς δεν προσήλθον μειοδόται ο διαγωνισμός επαναλαμβάνεται οίκοθεν παρά της ιδίας Επιτροπής μετά 6 ημέρας, την ιδίαν ώραν και εις τον αυτόν τόπον. 8.Εν περιπτώσει μη προσελεύσεως μειοδοτών και υπό τας αυτάς λοιπάς προϋποθέσεις του προηγουμένου όρου πραγματοποιείται β΄ και γ΄ επαναληπτικός διαγωνισμός. 9.Οι κατά το παρόν Κεφάλαιον επαναληπτικοί διαγωνισμοί ανακοινούνται δια τοιχοκολλήσεως σχετικής ανακοινώσεως, περιλαμβανούσης τα εν όρω 4 στοιχεία έξωθι του Λιμενικού Καταστήματος ή εις τον συνήθη πίνακα ανακοινώσεων τούτου. Η ανακοίνωσις ενεργείται μερίμνη του Προέδρου της κατά τον όρον 4 Επιτροπής προ 4 ημερών τουλάχιστον από της ημερομηνίας διεξαγωγής εκάστου διαγωνισμού. VIII. Διαδικασία εγκρίσεως Πρακτικών 10.Μετά την διεξαγωγήν εκάστου διαγωνισμού ο Πρόεδρος της κατά τον όρον 4 επιτροπής αναφέρει τηλεγραφικώς ή δια σήματος και δι’ εκάστην άγονον ταχυδρομικήν γραμμήν εις το ΥΕΝ τα ακόλουθα στοιχεία: α)Εις περίπτωσιν καθ’ ην ουδείς μειοδότης ενεφανίσθη αναφέρει απλώς τούτο, ενεργεί δε περαιτέρω συμφώνως προς τα εν τω Κεφαλ. VII οριζόμενα. β)Εις περίπτωσιν εμφανίσεως ενός ή περισσοτέρων μειοδοτών αναφέρει δι’ έκαστον τούτων: α)Τα πλήρη στοιχεία του σκάφους (Ε/Γ, Φ/Γ ή αλιευτικόν) όνομα, λιμένα και αριθμόν νηολογίου, κοχ, ταχύτητα. β)Τα στοιχεία του μειοδότου (επώνυμον, όνομα, Δ/νσις κατοικίας). γ)Την κατά μήνα αιτουμένην αποζημίωσιν. δ)Την εκ του γενομένου ελέγχου των υποβληθέντων δικαιολογητικών κατά το Κεφαλ. ΙΙΙ βεβαίωσιν ότι ταύτα πληρούν τους όρους της διακηρύξεως και ε)Το κατά την άποψιν της Επιτροπής συμφέρον ή μη του επιτευχθέντος αποτελέσματος δια το Δημόσιον. 19.Δ.δ.16 Άγονες Γραμμές 11.Τα βάσει των κατά τον προηγούμενον όρον αναφορών επιτευχθέντα αποτελέσματα αξιολογούνται παρά της Υπηρεσίας η οποία και εισηγείται εις τον Υπουργόν Εμπορικής Ναυτιλίας: α)Την μη επανάληψιν του διαγωνισμού εις όσας περιπτώσεις υφίσταται εις μόνον μειοδότης και το επιτευχθέν αποτέλεσμα κρίνεται συμφέρον δια το Δημόσιον. Μετά ταύτα και εφ’ όσον ο Υπουργός συμφωνεί προς την υπηρεσιακήν εισήγησιν εντέλλεται ο Πρόεδρος της κατά τον όρον 4 Επιτροπής όπως υποβάλη το οικείον πρακτικόν μετά των λοιπών δικαιολογητικών. Δύναται ο Υπουργός, εις την περίπτωσιν ταύτην, να εγκρίνη την έναρξιν εξυπηρετήσεως της γραμμής προ της γνωμοδοτήσεως της Επιτροπής Ακτοπλοϊκών Συγκοινωνιών ή της καταρτίσεως της μισθωτηρίου συμβάσεως επιφυλασσομένης της τηρήσεως του όρου 12 της παρούσης. β)Την μη επανάληψιν του διαγωνισμού εις όσας περιπτώσεις υφίστανται πλείονες μειοδόται με το αυτό ύψος τελευταίας προσφοράς το δε επιτευχθέν αποτέλεσμα κρίνεται συμφέρον δια το Δημόσιον και την επιλογήν εκ των πλειόνων μειοδοτών του προσφέροντος το καταλληλότερον σκάφος από απόψεως κατηγορίας, κοχ και ταχύτητος. Μετά ταύτα και εφ’ όσον ο Υπουργός συμφωνήση προς την υπηρεσιακήν εισήγησιν δύναται να ακολουθείται η διαδικασία της προηγουμένης α΄ περιπτώσεως. γ)Την εις τας ανωτέρω 11α-β περιπτώσεις πρόσκλησιν του τελευταίου ή του επιλεγησομένου μειοδότου όπως μειώση το απαιτούμενον μίσθωμα. Εφ’ όσον ούτος αποδεχθή τούτο εντέλλεται και πάλιν ο Πρόεδρος της κατά τον όρον 4 επιτροπής όπως υποβάλη τα οικεία πρακτικά μετά των δικαιολογητικών εις το ΥΕΝ, ακολουθουμένης περαιτέρω της διαδικασίας της περιπτ. α΄ του παρόντος όρου. δ)Εις όσας περιπτώσεις το επιτευχθέν αποτέλεσμα δεν κρίνεται συμφέρον δια το δημόσιον υπό της Υπηρεσίας ή υπό του Υπουργού Εμπορικής Ναυτιλίας εντέλλεται ο Πρόεδρος της κατά τον όρον 4 Επιτροπής όπως προβή εις επανάληψιν του διαγωνισμού, τηρουμένης εν προκειμένω της διαδικασίας του όρου 14. Εις την περίπτωσιν αυτήν δεν υποβάλλονται εις το ΥΕΝ πρακτικά διενεργείας του διαγωνισμού. Οίκοθεν νοείται ότι τα οικεία πρακτικά θα υποβληθούν εν συνεχεία εφ’ όσον συντρέξουν αι ανωτέρω α, β ή γ περιπτώσεις του παρόντος όρου. 12.Μετά την περιέλευσιν εις το ΥΕΝ των πρακτικών των διενεργηθέντων μειοδοτικών διαγωνισμών μετά των σχετικών δικαιολογητικών διενεργείται έλεγχος τούτων από πλευράς πληρότητός των. Εφ’ όσον τα δικαιολογητικά ευρεθούν πλήρη το θέμα εισάγεται εις την κατά το άρθρ. 171 παρ. 4 του Κώδικος Δημοσίου Ναυτικού Δικαίου Γνωμοδοτικήν Επιτροπήν Ακτοπλοϊκών Συγκοινωνιών, ήτις και γνωμοδοτεί, μετ’ εισήγησιν της Υπηρεσίας,  περί του συμφέροντος ή μη του επιτευχθέντος αποτελέσματος δια το Δημόσιον. Η γνωμοδότησις της εν λόγω Επιτροπής υποβάλλεται εις τον Υπουργόν Εμπορικής Ναυτιλίας και δεν τυγχάνει υποχρεωτική δι’ αυτόν. Εν προκειμένω διακρίνονται αι ακόλουθοι περιπτώσεις: α)Απόφασις του Υπουργού Εμπορικής Ναυτιλίας περί κατακυρώσεως του αποτελέσματος του διεξαχθέντος διαγωνισμού, κρινομένου ως συμφέροντος δια το Δημόσιον. Εις την περίπτωσιν ταύτην και εφ’ όσον ο μειοδότης ήρχισεν ήδη την εξυπηρέτησιν της γραμμής κατά τα εν τω όρω 11 α-β-γ οριζόμενα η καταρτισθησομένη μισθωτήριος σύμβασις αναδράμει εις τον χρόνον ενάρξεως εξυπηρετήσεως της γραμμής. β)Απόφασις του Υπουργού Εμπορικής Ναυτιλίας περί μη κατακυρώσεως του αποτελέσματος και επανάληψις του διαγωνισμού. Εις την περίπτωσιν ταύτην και εφ’ όσον ο μειοδότης ήρχισεν ήδη την εξυπηρέτησιν της γραμμής κατά τα εις τον όρον 11 α-βγ οριζόμενα δεν νομιμοποιείται εις την λήψιν αποζημιώσεως δια την εν το μεταξύ εξυπηρέτησιν της γραμμής. 13.Εφ’ όσον μετά την περιέλευσιν εις το ΥΕΝ των οικείων πρακτικών διενεργείας του μειοδοτικού διαγωνισμού και των σχετικών δικαιολογητικών ευρεθούν ταύτα μη πλήρη, εντέλλεται ο Πρόεδρος της κατά τον όρον 4 Επιτροπής όπως εντός τακτής προθεσμίας καλέση τον τελευταίον μειοδότην ίνα προβή εις συμπλήρωσιν των δικαιολογητικών. Εφόσον τα δικαιολογητικά συμπληρωθούν ακολουθείται περαιτέρω η διαδικασία του όρου 12. Εφ’ όσον τα δικαιολογητικά δεν συμπληρωθούν διενεργείται επανάληψις του διαγωνισμού, εις περίπτωσιν δε καθ’ ην ο τελευταίος μειοδότης εποίησεν έναρξιν εξυπηρετήσεως της γραμμής κατά τα εις όρον 11 α-β-γ οριζόμενα δεν νομιμοποιείται εις απόληψιν αποζημιώσεως δια το εν τω μεταξύ χρονικόν διάστημα. IX.Επανάληψις Μειοδοτικού Διαγωνισμού  εφ’ όσον το προσφερθέν Μίσθωμα κριθή  μη συμφέρον δια το Δημόσιον 14.α)Εις όσας περιπτώσεις, κατά το κεφαλ. VIII προβλέπεται επανάληψις του διαγωνισμού, αύτη διενεργείται κατόπιν διαταγής του ΥΕΝ, προς τον Πρόεδρον της κατά τον όρον 4 Επιτροπής. Ο επαναληπτικός διαγωνισμός διενεργείται ενώπιον της κατά τον αυτόν όρον επιτροπής, εις τον αυτόν τόπον, εις ημερομηνίαν καθοριζομένην υπό της ως άνω διαταγής του ΥΕΝ, της ώρας καθοριζομένης υπό της Επιτροπής διενεργείας του διαγωνισμού κατά τα εις τον όρον 5 οριζόμενα. β)Ο επαναληπτικός διαγωνισμός ανακοινούται κατά τα οριζόμενα εις όρον 4. γ)Μεθ’ έκαστον επαναληπτικόν διαγωνισμόν ο Πρόεδρος της κατά τον όρον 4 Επιτροπής ενεργεί συμφώνως προς τα οριζόμενα  εις όρον 10, α(Μετά την σελ. 378,04) Σελ. 378,05 Τεύχος 600-Σελ. 71 Άγονες Γραμμές 19.Δ.δ.16 κολουθουμένης περαιτέρω και αναλόγως του προκύψαντος αποτελέσματος της διαδικασίας των όρων 11, 12, 13. δ)Εφ’ όσον εις τον κατά την προηγουμένην περίπτωσιν επαναληπτικόν διαγωνισμόν, είτε δεν προσέλθη μειοδότης, είτε το επιτευχθέν αποτέλεσμα κριθή ως μη συμφέρον δια το Δημόσιον, δύναται το ΥΕΝ να διατάξη την εν συνεχεία διενέργειαν μέχρι 3 εισέτι επαναληπτικών διαγωνισμών, τηρουμένης της διαδικασίας της περιπτ. α΄ του παρόντος όρου. Χ.Έκδοσις αποφάσεως Μισθώσεως 15.Μετά την κατά τον όρον 12 απόφασιν του Υπουργού Εμπορικής Ναυτιλίας περί εγκρίσεως του επιτευχθέντος αποτελέσματος εις μειοδοτικόν διαγωνισμόν εκδίδεται απόφασις μισθώσεως της γραμμής. Η εν λόγω απόφασις εκδίδεται εντός προθεσμίας μέχρις και 30 ημερών από της ημερομηνίας γνωμοδοτήσεως της κατά τον αυτόν όρον Γνωμοδοτικής Επιτροπής Ακτοπλοϊκών Συγκοινωνιών. Παρερχομένης της ως άνω προθεσμίας και εφ’ όσον, είτε εξηντλήθησαν οι επαναληπτικοί διαγωνισμοί κατά το Κεφάλ. VII, είτε δεν διενεργούνται επαναληπτικοί διαγωνισμοί κατά το κεφάλ. ΙΧ, η γραμμή θεωρείται ως μη κατακυρωθείσα. 16.Εφ’ όσον ο Υπουργός αποδεχθή το επιτευχθέν αποτέλεσμα ως συμφέρον δια το Δημόσιον, μετά την κατά τον προηγούμενον όρον Γνωμοδότησιν της Επιτροπής, δύναται η Υπηρεσία, προ της εκδόσεως της αποφάσεως μισθώσεως, να εγκρίνη την έναρξιν των δρμολογίων δια σήματος αποστελλομένου προς την Λιμενικήν Αρχήν αφετηρίας της γραμμής ως και εις την Λιμενικήν Αρχήν διεξαγωγής του διαγωνισμού εφ’ όσον αύτη είναι διάφορος. Εις τοιαύτην περίπτωσιν η εν συνεχεία καταρτιζομένη μισθωτήριος σύμβασις αναδράμει εις τον χρόνον ενάρξεως των δρομολογίων. Εις τον αυτόν χρόνον αναδράμει η μισθωτήριος σύμβασις εφ’ όσον η έναρξις των δρομολογίων επραγματοποιήθη προ της Γνωμοδοτήσεως της Επιτροπής Ακτοπλοϊκών Συγκοινωνιών κατά τα εις όρον ΙΙ οριζόμενα. ΧΙ.Υπογραφή Μισθωτηρίου Συμβάσεως 17.Εντός προθεσμίας μέχρι και 30 ημερών από της εκδόσεως της αποφάσεως μισθώσεως υποχρεούται ο εις ον κατεκυρώθη το αποτέλεσμα του διαγωνισμού, αποκαλούμενος εφεξής «ανάδοχος» όπως προσέλθη εις την Λιμενικήν Αρχήν εις ην διεξήχθη ο μειοδοτικός διαγωνισμός προς υπογραφήν της μισθωτηρίου συμβάσεως μετά του Προϊσταμένου της αυτής Λιμενικής Αρχής, ενεργούντος  Σελ. 378,06 Τεύχος 600-Σελ. 72 εν προκειμένω ως αντιπροσώπου του εκπροσωπούντος το Δημόσιον Υπουργού Εμπορικής Ναυτιλίας. 18.Ο προϊστάμενος της ανωτέρω Λιμενικής Αρχής δύναται οίκοθεν ή κατόπιν διαταγής του ΥΕΝ να τάξη εις τον ανάδοχον και βραχύτερον χρόνον, εντός της κατά τα ανωτέρω προθεσμίας, προς υπογραφήν της μισθωτηρίου συμβάσεως μετά προηγουμένην επί αποδείξει πρόσκλησιν τούτου. 19.Ο ανάδοχος προ της υπογραφής της μισθωτηρίου συμβάσεως υποχρεούται να προσκομίση εγγύησιν κατά τα εις όρον 3 περίπτ. ε οριζόμενα περί καλής εκτελέσεως των υποχρεώσεων του κατά την διάρκειαν της μισθωτικής περιόδου της οποίας το ύψος δέον να είναι ισόποσον προς 2 μηνιαία μισθώματα. 20.Εις ην περίπτωσιν ο ανάδοχος δεν προσέλθη προς υπογραφήν της μισθωτηρίου συμβάσεως εντός της κατά τους όρους 16 ή 17 οριζομένης προθεσμίας απόλυται παν δικαίωμα επί της εξυπηρετήσεως της γραμμής ως και πάσαν απαίτησιν επί μισθωμάτων λόγω ενάρξεως εξυπηρετήσεως της προ της υπογραφής της μισθωτηρίου συμβάσεως κατά τα εις προηγουμένους όρους της παρούσης οριζόμενα. Εις την περίπτωσιν ταύτην η κατά τον όρον 3ε κατατεθείσα εγγύησις καταπίπτει υπέρ του Δημοσίου. 21.Εφ’ όσον συντρέξη περίπτωσις εφαρμογής του προηγουμένου όρου δύναται το ΥΕΝ να αναθέτη απ’ ευθείας την εξυπηρέτησιν της γραμμής μέχρι της αναλήψεώς της υπό νέου αναδόχου, εις έτερον σκάφος κατόπιν συνεννοήσεως μετά του προϊσταμένου της κατά τον όρον 4 Λιμενικής Αρχής του δε τελευταίου τούτου μετά της αρμοδίας ταχυδρομικής Υπηρεσίας. Εφ’ όσον η προκύπτουσα δαπάνη είναι μεγαλυτέρα εκείνης ήτις θα κατεβάλετο εις τον μη προσελθόντα προς υπογραφήν της μισθωτηρίου συμβάσεως ανάδοχον, ο τελευταίος ούτος καθίσταται αστικώς υπεύθυνος δια την καταβολήν της διαφοράς εις τον αναλαμβάνοντα την προσωρινήν εξυπηρέτησιν της γραμμής. Η απαίτησις του προσωρινώς αναλαμβάνοντος την εξυπηρέτησιν της γραμμής πιστοποιείται βάσει βεβαιώσεως της Λιμενικής Αρχής. 19.Δ.δ.16 Άγονες Γραμμές ΧΙΙΙ.Υποχρεώσεις Αναδόχου 22.Ο ανάδοχος, κατά την διάρκειαν της μισθωτικής περιόδου, υποχρεούται: α)Να εξυπηρετή την γραμμήν δια του συμβατικού σκάφους δυνάμενος εις περίπτωσιν ακινησίας του δι’ οιονδήποτε λόγον – να αντικαθιστά τούτο δι’ ετέρου, της τοιαύτης αντικαταστάσεως υποκειμένης εις την έγκρισιν του ΥΕΝ. Εις την περίπτωσιν ταύτην ο πλοιοκτήτης του αντικαθιστώντος σκάφους υπόκειται εις τας υποχρεώσεις του αναδόχου. β)Να διατηρή, καθ’ όλην την διάρκειαν της μισθωτικής περιόδου, το συμβατικόν σκάφος εις την προβλεπομένην υπό της συμβάσεως και των όρων διενεργείας της μισθώσεως κατάστασιν. γ)Να εκτελή μετά συνεπείας και ακριβείας τα εγκρινόμενα δρομολόγια ανταποκρινόμενος πλήρως εις τας ημερομηνίας, ώρας (εφ’ όσον τίθενται τοιαύται) και αριθμόν ως ταύτα καθορίζονται παρά της αρμοδίας Ταχυδρομικής Υπηρεσίας. Αιτήσει του ενδιαφερομένου αναδόχου δύνανται να εγκρίνωνται παρά της αρμοδίας Λιμενικής Αρχής κατά τας διατάξεις του Π.Δ. 814/1974 (ΦΕΚ 359 Α΄ 1974) και ελεύθεραι προσεγγίσεις του σκάφους, μη εμπίπτουσαι εις τα άγονα δρομολόγια, κατά την εκτέλεσιν τούτων, εφ’ όσον δια των τελευταίων δεν επηρεάζεται δυσμενώς η εκτέλεσις των αγόνων δρομολογίων. Εις την περίπτωσιν ταύτην ο προϊστάμενος της Λιμενικής Αρχής συνενοείται μετά της αρμοδίας Ταχυδρομικής Υπηρεσίας. δ)Να επιμελείται της μεταφοράς των ταχυδρομικών σάκκων, φακέλλων, δεμάτων και λοιπών αντικειμένων τα οποία δέον να ασφαλίζωνται τοποθετούμενα εντός ιδιαιτέρου διαμερίσματος, ασφαλώς κεκλεισμένου. Να μεριμνά δια τον εφοδιασμόν του σκάφους δια καταλλήλων αδιαβρόχων προς διαφύλαξιν των ταχυδρομικών αποστολών εν περιπτώσει δυσμενών καιρικών συνθηκών. ε)Να παραδίδη ιδιοχείρως ή δι’ εξουσιοδοτημένου εκπροσώπου του, μετ’ έγκρισιν τούτου παρά της οικείας Ταχυδρομικής υπηρεσίας, άνευ ουδεμιάς προσθέτου αποζημιώσεως, τα ταχυδρομικά δέματα και τα εν γένει υλικά της Ταχυδρομικής Υπηρεσίας επί αποδείξει, εις τα οικεία ταχυδρομικά γραφεία ή πρακτορεία, ή, εν ελλείψει τούτων, εις τον προ του συνήθους τόπου αγκυροβολίας χώρον. Η εκφόρτωσις των ταχυδρομικών αντικειμένων δέον να ενεργείται άμα τω κατάπλω του σκάφους και προ πάσης αποβιβάσεως ή εκφορτώσεως λοιπών εμπορευμάτων. Η παράδοσις και παραλαβή των ταχυδρομικών αποστολών ενεργείται επί υπογραφή εις την συνοδευτικήν κατάστασιν υπόδ. 1353 ή εν τω βιβλίω υπόδ. 1355 (παλαιόν 54) όπερ οι ανάδοχοι, προμηθευόμενοι παρά της αρμοδίας Ταχυδρομικής Υπηρεσίας, δέον να φέρωσι μεθ’ εαυτών. Εφ’ όσον η Ταχυδρομική Υπηρεσία ορίζει ίδιον όργανον ή εργολάβον προς παράδοσιν εις το συμβατικόν σκάφος του προς μεταφοράν υλικού ή  και προς παραλαβήν τούτου εκ του σκάφους αι υποχρεώσεις του αναδόχου άρχονται από της κατά τα ανωτέρω παραδόσεως ή παραλαβής του υλικού. ς)Να μη παραβιάζη, αλλοιώνη, ρυπαίνη ή οπωσδήποτε καταστρέφη τα παραδιδόμενα προς μεταφοράν ταχυδρομικά δέματα, αντικείμενα ή υλικά. ζ)Να δέχηται δωρεάν την κατά ταξείδιον μεταφοράν μέχρι 2 υπαλλήλων της Ταχυδρομικής Υπηρεσίας διακινουμένων εις την γραμμήν κατά την εκτέλεσιν τον καθηκόντων των. η)Να συμμορφούται προς τας υφισταμένας ή εκδοθησομένας κατά την διάρκειαν της μισθωτικής περιόδου οδηγίας ή Κανονισμούς της Ταχυδρομικής Υπηρεσίας προς ασφαλή και έγκαιρον μεταφοράν των Ταχυδρομικών εν γένει αποστολών. θ)Να μην μεταφέρη επιστολάς ή άλλα αντικείμενα υπαγόμενα εις το ταχυδρομικόν μονοπώλιον προς επίδοσιν εις τους παραλήπτας ή κατάθεσιν εις ταχυδρομείον, έστω και αν επικολλήση επ’ αυτών το αναλογούν γραμματόσημον, εκτός εάν είναι εφωδιασμένος δι’ ειδικής προς τούτο αδείας της Ταχυδρομικής Υπηρεσίας. ΧΙΙΙ.Κυρώσεις 23.Εφόσον ο ανάδοχος αγόνου ταχυδρομικής γραμμής υποπέση εις παράβασιν των υποχρεώσεών του αίτινες περιλαμβάνονται εις τον προηγούμενον όρον και ειδικώτερον: α)Ακινητοποιήση το σκάφος του πλέον των 8 συνεχών ημερών ή δεν εκτελέση τουλάχιστον 3 συνεχή δρομολόγια μη μεριμνών δια την αντικατάστασίν του, έστω και εάν αυτή πραγματοποιηθή μερίμνη του ΥΕΝ κατόπιν προτάσεως της οικείας Λιμενικής Αρχής (όρος 22 περ. α). β)Δεν διατηρή το σκάφος εις οίαν κατάστασιν προβλέπουν οι όροι συμβάσεως ως και της οικείας μισθώσεως (όρος 22 περ. β) και γ)Δεν εκτελεί μετά συνεπείας και ακριβείας τα καθοριζόμενα δρομολόγια (όρος 22 περ. γ) υπόκειται εις τας ακολούθους κυρώσεις, αίτινες τυγχάνουν ανεξάρτητοι ετέρων κυρώσεων προβλεπομένων υπό της παρούσης, ως περικοπή μισθώματος: 24.Δια παράβασιν της περιπτώσεως α (όρος 23) α)Υπό της αρμοδίας Λιμενικής Αρχής επιβάλλεται πρόστιμον μέχρι 1000 δραχμών υπέρ του Δημοσίου εισπραττόμενον κατά τας διατάξεις περί Δημοσίων Εσόδων. β)Εφόσον ακινησία του σκάφους οφείλεται εις δυσμενείς καιρικάς συνθήκας, πιστοποιουμένας υπό της αυτής Λιμενικής Αρχής, δεν επιβάλλεται πρόστιμον. γ)Εφ’ όσον η ακινησία οφείλεται εις βλάβην μηχανής ή εν γένει ατύχημα του σκάφους δεν επιβάλλεται πρόστιμον εφ’ όσον όπως παρέλθη το χρονικόν διάστημα των 8 ημερών ή τριών συνεχών δρομολογίων επιβάλλεται πρόστιμον εάν ο ανάδοχος δεν προέβη εις την αντικατάστασιν του σκάφους. (Μετά την σελ. 378,06) Σελ. 378,07 Τεύχος 600-Σελ. 73 Άγονες Γραμμές 19.Δ.δ.16 δ)Ανεξαρτήτως των ανωτέρω δύναται το ΥΕΝ εις τας περιπτώσεις α και γ του παρόντος όρου να προβαίνη απ’ ευθείας εις την μίσθωσιν σκάφους προς προσωρινήν εξυπηρέτησιν της γραμμής και ειδικώτερον: (α)Εις την περίπτ. α του παρόντος όρου από της σημειωθείσης ενάρξεως της αδικαιολογήτου ακινησίας του σκάφους. Εφ’ όσον η προκύπτουσα δαπάνη είναι μεγαλυτέρα εκείνης ήτις θα κατεβάλετο εις τον εγκαταλείψαντα την εξυπηρέτησιν της γραμμής ανάδοχον, ο τελευταίος ούτος καθίσταται αστικώς υπεύθυνος δια την καταβολήν της διαφοράς εις τον αναλαβόντα την προσωρινήν εξυπηρέτησιν της γραμμής, εφαρμοζομένου αναλόγως του όρου 20. (β)Εις την περίπτ. γ΄ του παρόντος όρου από της ακινησίας του σκάφους ή και μεταγενεστέρως, του διακανονισμού της δαπάνης ρυθμιζομένου κατ’ αναλογίαν προς την ανωτέρω (α) υποπερίπτωσιν. 25.Δια παράβασιν της περιπτ. β (όρος 23). α)Η αρμοδία Λιμενική Αρχή τάσσει εύλογον προθεσμίαν μη δυναμένη εν πάση περιπτώσει να υπερβή τας 20 ημέρας προς τον ανάδοχον, ίνα προβή εις αποκατάστασιν των προσόντων του σκάφους, επιβάλλουσα συγχρόνως πρόστιμον 1.000 δραχμών υπέρ του Δημοσίου εισπραττόμενον κατά τας διατάξεις περί Δημοσίων Εσόδων. β)παρερχομένης απράκτου της ανωτέρω προθεσμίας τάσσεται και νέα τοιαύτη 10 ημερών, επιβάλλεται δε πρόστιμον διπλάσιον του αρχικού. 26.Δια παράβασιν της περίπτ. γ (όρος 23). α)Εφ’ όσον η τοιαύτη παράβασις δεν οφείλεται εις τοιαύτην της α΄ περιπτώσεως του όρου 23, δι’ ην προβλέπονται ίδιαι κύρωσεις, επιβάλλεται υπό της αρμοδίας Λιμενικής Αρχής πρόστιμον 500 έως 1.000 δραχμών υπέρ του Δημοσίου, αναλόγως της βαρύτητας της παραβάσεως. β)Εις την πρώτην υποτροπήν το ανωτέρω πρόστιμον διπλασιάζεται και εις β΄ τετραπλασιάζεται. γ)Τα ανωτέρω πρόστιμα εισπράττονται κατά τας διατάξεις περί Δημοσίων Εσόδων. 27.α)Δια πάσαν παράβασιν των υποχρεώσεων του αναδόχου περί ων ο όρος 22 (περιπτώσεις δ, ε, ς, ζ, η και θ) επιβάλλεται, δι’ αποφάσεως του προϊσταμένου της αρμοδίας περιφερειακής Μονάδος Διοικήσεως του ΕΛ.ΤΑ, κοινοποιουμένης και εις το οικείον Δημόσιον Ταμείον και Λιμενικήν Αρχήν, πρόστιμον 500 έως 1.000 δραχμών υπέρ του Δημοσίου, αναλόγως της βαρύτητας της περιπτώσεως. β)Εις α΄ υποτροπήν το πρόστιμον διπλασιάζεται και εις β΄ τετραπλασιάζεται. γ)Τα ανωτέρω πρόστιμα εισπράττονται κατά τας διατάξεις περί Δημοσίων Εσόδων. Σελ. 378,08 Τεύχος 600-Σελ. 74 δ)Ειδικώς και προκειμένου περί παραβάσεως της περιπτώσεως ς του όρου 22 ο Προϊστάμενος της Οικείας Περιφερειακής Μονάδος Διοικήσεως του ΕΛ.ΤΑ δι’ αποφάσεως του καταλογίζει εις τον ανάδοχον, εν όλω ή εν μέρει, την αξίαν των αλλοιωθέντων, φθαρέντων ή απωλεσθέντων αντικειμένων, ήτις καθορίζεται και εισπράττεται κατά τα ισχύοντα εν τη Ταχυδρομική Υπηρεσία εις αναλόγους περιπτώσεις. Κατά των παρά των Περιφερειακών Μονάδων Διοικήσεως του ΕΛ.ΤΑ επιβαλλομένων ποινών προστίμου και καταλογισμού χωρεί έφεσις υποβαλλομένη εντός δεκαημέρου από της κοινοποιήσεως της σχετικής αποφάσεως. Επί της εφέσεως αποφαίνεται ανεκκλήτως εντός 40 ημερών από της αποφάσεώς της ο Υπουργός Μεταφορών και Επικοινωνιών, εις ον υποβάλλεται αυτή μεθ’ απάντων των στοιχείων της υποθέσεως δια γνωμοδοτικής αναφοράς της επιβαλούσης την ποινήν Περιφερειακής Μονάδος Διοικήσεως του ΕΛ.ΤΑ ιεραρχικώς (μέσω της Δ/νσεως Εκμεταλλεύσεως Κ.Υ./ΕΛ.ΤΑ), κοινοποιουμένης και εις το αρμόδιον Δημόσιον Ταμείον. Επί πάσης παραβάσεως των κατά τον όρον 22 υποχρεώσεων του αναδόχου ο προϊστάμενος της αρμοδίας Λιμενικής Αρχής αναφέρει εις το ΥΕΝ, περιγράφων το είδος της παραβάσεως, εάν αύτη διεπράχθη δια πρώτην φοράν ή καθ’ υποτροπήν ως και το επιβληθέν πρόστιμον. Ειδικώτερον και ως προς τας παραβάσεις καθ’ ας αρμόδιος προς επιβολήν προστίμου τυγχάνει ο προϊστάμενος της οικείας Λιμενικής Αρχής (όρος 22, περιπτ. α, β, γ) δύναται ο ανάδοχος, εντός 5 ημερών από της επί αποδείξει κοινοποιήσεως εις τούτον της περί επιβολής προστίμου αποφάσεως, να προσφύγη, μέσω της αυτής Λιμενικής Αρχής, εις το ΥΕΝ, εφεσιβάλλων την απόφασιν. Εν τοιαύτη περιπτώσει ο προϊστάμενος της Λιμενικής Αρχής διαβιβάζει εντός 3 ήμερων τον φάκελλον της υποθέσεως εις το ΥΕΝ, κοινοποιών την σχετικήν αναφοράν του εις το Δημόσιον Ταμείον ένθα απεστάλη προς είσπραξιν η απόφασις περί επιβολής προστίμου. Ο Υπουργός Εμπορικής Ναυτιλίας, μετά γνώμην της Γνωμοδοτικής Επιτροπής Ακτοπλοϊκών Συγκοινωνιών, δι’ αποφάσεώς του εκδιδομένης εντός προθεσμίας 30 ημερών από της ημερομηνίας ασκήσεως, της εφέσεως, αποφαίνεται τελεσιδίκως επ’ αυτής, δυνάμενος να επαυξήση, μέχρι του κατά περίπτωσιν προβλεπομένου ορίου και εφ’ όσον τούτο δεν εξηντλήθη υπό του Προϊσταμένου της Λιμενικής Αρχής, να μειώση ή και να εξαλείψη το παρ’ αυτού επιβληθέν πρόστιμον. Η εν λόγω απόφασις του ΥΕΝ είναι τελεσίδικος από δε της κοινοποιήσεώς της εις το Δημόσιον Ταμείον καθίσταται αύτη εκτελεστή, αναστελλομένης μέχρι του χρόνου τούτου της εκτελέσεως της πρωτοβαθμίου αποφάσεως του Προϊσταμένου της Λιμενικής Αρχής. 19.Δ.δ.16 Άγονες Γραμμές XV.Χρόνος καταβολής Μισθώματος 29.Το οφειλόμενον εις τον ανάδοχον μίσθωμα καταβάλλεται εις το τέλος εκάστου δεδουλευμένου μηνός δι’ εκδόσεως του οικείου χρηματικού εντάλματος, καταβλητέου εις τον ανάδοχον παρά των κατά τόπους οικείων Δημοσίων Ταμείων. ΧVΙ.Περικοπή μισθώματος 30.Δια πάσαν περίπτωσιν μη εκτελέσεως εγκεκριμένων δρομολογίων ή προσεγγίσεων, ανεξαρτήτως υπαιτιότητος ή μη του αναδόχου και ασχέτως των τυχόν επιβαλλομένων κυρώσεων εξ άλλων διατάξεων της παρούσης, διενεργείται περικοπή του καταβαλλομένου εις τούτον μισθώματος, ως κατωτέρω. α)Επί μη εκτελέσεως ολοκλήρου δρομολογίου περικόπτεται το χρηματικόν ποσόν όπερ αντιστοιχεί εις τούτο. Προς υπολογισμόν της περικοπής διαιρείται η μηνιαία αποζημίωσις δια του αριθμού των υποχρεωτικών δια την αυτήν περίοδον δρομολογίων. Το προκύπτον πηλίκον αποτελεί το δι’ έκαστον δρομολόγιον οφειλόμενον μίσθωμα εκ δε του καταβαλλομένου μισθώματος περικόπτεται ποσόν αντιστοιχούν προς τον αριθμόν των μη εκτελεσθέντων δρομολογίων. β)Επί μη προσεγγίσεως εις λιμένα αγόνου ταχυδρομικής γραμμής, κατά την εκτέλεσιν δρομολογίου περικόπτεται ποσόν ανάλογον προς την μιλλιομετρικήν αποζημίωσιν, την αντιστοιχούσαν προς απόστασιν μεταξύ του προηγουμένου και επομένου αγόνου λιμένος εις ον δεν επραγματοποιήθη προσέγγισις. Τούτ’ αυτό ισχύει και εις ην περίπτωσιν ο προηγούμενος λιμήν συμπίπτει προς τον λιμένα αφετηρίας της αγόνου ταχυδρομικής γραμμής. Προς υπολογισμόν εξευρίσκεται ο συντελεστής του ανά μίλλιον μισθώματος δια διαιρέσεως του κατά ταξείδιον οφειλομένου μισθώματος δια του αριθμού των μιλλίων του ταξειδίου. Το προκύπτον πηλίκον αποτελεί την ανά μίλλιον αποζημίωσιν, αύτη δε πολλαπλασιάζεται επί τον αριθμόν των μιλλίων όστις αντιστοιχεί εις την απόστασιν μεταξύ του προηγουμένου και του επομένου αγόνου λιμένος του επίσης αγόνου τοιούτου εις ον δεν επραγματοποιήθη η προσέγγισις. γ)Επί μη εκτελέσεως του ημίσεος δρομολογίου από του λιμένος αφετηρίας μέχρι του λιμένος τελικού προορισμού ή από του λιμένος τελικού προορισμού μέχρι του λιμένος αφετηρίας περικόπτεται το ήμισυ της κατά ταξείδιον οφειλομένης αποζημιώσεως. δ)Εάν η μίσθωσις αφορά εις την σύνδεσιν ενός μόνου αγόνου λιμένος μετ’ άλλων λιμένων ελευθέρων προσεγγίσεων, η μη εκτέλεσις συνεπάγεται περικοπήν του αντιστοιχούντος εις το ήμισυ του κατά ταξείδιον μισθώματος. Εφ’ όσον δε η μη προσέγγισις συντελεσθή και κατά την εκτέλεσιν του δρομολογίου επιστροφής περικόπτεται ολόκληρον το μίσθωμα, το αντιστοιχούν εις το ταξείδιον. ΧVI.Έκπτωσις Αναδόχου 31.Ανεξαρτήτως των κατά το κεφάλαιον ΧΙΙΙ προβλεπομένων κυρώσεων ο ανάδοχος κηρύσσεται έκπτωτος εκ της αγόνου ταχυδρομικής γραμμής ην εξυπηρετεί, εφ’ όσον: α)Παράβασις όρου 22 (περίπτ. α). Η έκπτωσις χωρεί εφ’ όσον ο ανάδοχος δεν εμερίμνησεν δια την αντικατάστασιν του σκάφους του εάν η ακινησία υπερβή τας 8 συνεχείς ημέρας ή τα 3 συνεχή δρομολόγια. Η έκπτωσις διενεργείται κατόπιν αναφοράς της αρμοδίας Λιμενικής Αρχής, δι’ αποφάσεως του Υπουργού Εμπορικής Ναυτιλίας μετά γνώμην της Γνωμοδοτικής Επιτροπής Ακτοπλοϊκών Συγκοινωνιών. Εφ’ όσον η μη εκτέλεσις των δρομολογίων οφείλεται εις δυσμενείς καιρικάς συνθήκας δεν χωρεί έκπτωσις. β)Παράβασις όρου 22 (περίπτ. β και γ). Μετά την εξάντλησιν των κατά το Κεφάλ. ΧΙΙΙ κυρώσεων αναφορικώς προς τας ανωτέρω παραβάσεις η έκπτωσις χωρεί κατόπιν αναφοράς του προϊσταμένου της αρμοδίας Λιμενικής Αρχής δι’ αποφάσεως του Υπουργού Εμπορικής Ναυτιλίας μετά γνώμην της γνωμοδοτικής Επιτροπής Ακτοπλοϊκών Συγκοινωνιών. γ)Παράβασις όρου 22 (περίπτ. δ, ε, ς, ζ, η και θ) Μετά την εξάντλησιν των κατά το Κεφάλ. ΧΙΙΙ κυρώσεως αναφορικώς προς τας ανωτέρω παραβάσεις η έκπτωσις χωρεί κατόπιν αναφοράς της αρμοδίας Λιμενικής Αρχής, δι’ αποφάσεως του Υπουργού Εμπορικής Ναυτιλίας μετά γνώμην της Γνωμοδοτικής Επιτροπής Ακτοπλοϊκών Συγκοινωνιών. 32.Εις τας κατά τον προηγούμενον όρον περιπτώσεις, καθ’ ας προβλέπεται έκπτωσις, δύναται ο Υπουργός Εμπορικής Ναυτιλίας μετά γνώμην της Γνωμοδοτικής Επιτροπής Ακτοπλοϊκών Συγκοινωνιών, εφ’ όσον εκ των εν γένει ειδικών συνθηκών προβλέπεται ότι εκ διενεργηθησομένου νέου μειοδοτικού διαγωνισμού δεν θα προκύψη αποτέλεσμα λόγω αδυναμίας εξευρέσεως ετέρου σκάφους, να μη επιβάλη έκπτωσιν του αναδόχου. Εν τοιαύτη περιπτώσει δύναται να επαναλαμβάνεται τρις η σειρά των κατά περίπτωσιν παραβάσεως προβλεπομένων προστίμων κατά το Κεφαλ. ΧΙV της παρούσης περί κυρώσεων. 33.Έκπτωσις δύναται να επιβληθή υπό του Υπουργού Εμπορικής Ναυτιλίας κατόπιν προτάσεως της Υπηρεσίας και μετά γνώμην της Γνωμοδοτικής Επιτροπής Ακτοπλοϊκών Συγκοινωνιών εάν διενεργηθούν επανειλλημέναι περικοπαί μισθώματος (Κεφάλ. ΧVI) εφ’ όσον εκ τούτων προκύπτει η καθ’ υποτροπήν βαρεία αμέλεια του αναδόχου δια την καλήν εκπλήρωσιν των υποχρεώσεών του. 34.Εις πάσαν περίπτωσιν εκπτώσεως η κατά τον όρον 19 εγγύησις καλής εκτελέσεως των υ(Μετά την σελ. 378,08) Σελ. 378,09 Τεύχος 600-Σελ. 75 Άγονες Γραμμές 19.Δ.δ.16 ποχρεώσεων του αναδόχου καταπίπτει υπέρ του Δημοσίου. Μέχρι της συνάψεως νέας μισθωτηρίου συμβάσεως δύναται το ΥΕΝ να αναθέτη απ’ ευθείας την προσωρινήν εξυπηρέτησιν της αγόνου ταχυδρομικής γραμμής εις έτερον σκάφος, του πλοιοκτήτου τούτου υποκαθισταμένου δια το μεσολαβούν μέχρι της νέας συμβάσεως χρονικόν διάστημα εις τα δικαιώματα και τας υποχρεώσεις του εκπεσόντος αναδόχου. Εφ’ όσον δια το νέον σκάφος απαιτηθή μίσθωμα μεγαλύτερον εκείνου όπερ κατεβάλλετο εις τον εκπεσόντα ανάδοχον, ο τελευταίος υποχρεούται εις την καταβολήν της διαφοράς εις τον πλοιοκτήτην του αντικαθιστώντος σκάφους ευθυνόμενος αστικώς έναντι τούτου. Η εν λόγω απαίτησις βεβαιούται παρά του προϊσταμένου της αρμοδίας Λιμενικής Αρχής. ΧVIIΙ.Εγγυοδοσίαι 35.Η κατά τον όρον 3 περίπτ. ε εγγύησις επιστρέφεται εις τον υπέρ ου αύτη μετά την κατάρτισιν του μισθωτηρίου συμβάσεως. 36.Η κατά τον όρον 19 εγγύησις επιστρέφεται εις τον υπέρ ου αύτη μετά την λήξιν της μισθωτηρίου συμβάσεως και την εκπλήρωσιν απασών των υποχρεώσεων του αναδόχου. ΧVIII.Φόροι-Τέλη-Κρατήσεις κλπ. 37.Ο ανάδοχος υπόκειται εις την καταβολήν των νομίμων φόρων, κρατήσεων και τελών χαρτοσήμου. Ομοίως υπόκειται εις κράτησιν 2% επί των καταβαλλομένων μισθωμάτων υπέρ του Ταμείου Προνοίας Δημοσίων Υπαλλήλων (Τ.Π.Δ.Υ.). ΧΙΧ.Ειδικοί Όροι 38.Εις τας εκάστοτε εκδιδομένας διακηρύξεις περί προκηρύξεως δημοσίων μειοδοτικών διαγωνισμών προς μίσθωσιν αγόνων ταχυδρομικών γραμμών δεν δύνανται να τίθενται ειδικοί όροι ευρισκόμενοι εις αντίθεσιν προς τους όρους της παρούσης. Χ.Έναρξις της Ισχύος 39.Η παρούσα τίθεται εις ισχύν μετά 30 ημέρας από της δημοσιεύσεώς της δια της Εφημερίδος της Κυβερνήσεως. Από της ανωτέρω ημερομηνίας παύει η ισχύς της υπ’ αριθ. 91104/69/25-7-1969 προγενεστέρας τοιαύτης, ήτις εξακολουθή ισχύουσα ως προς τας υπό καθεστώς ταύτης καταρτισθείσας μισθωτηρίους συμβάσεις. Σελ. 378,10 Τεύχος 600-Σελ. 76 19.Δ.δ.16 Άγονες Γραμμές